
Yli kaksikymmentä vuotta valkoinen Suomi, tilanherra- 
Puolan tavoin, oli sillanpääasemana imperialistisille riistäjille, 
jotka valmistivat sotaa suurta sosialistista valtiota vastaan. 
Täällä kyhättiin kaikenlaisia neuvostovastaisia juonia ja provo- 
kaatioita. Neuvostoliiton rauhantahtoinen politiikka on aina 
kohdannut peittelemättömän vihamielistä suhtautumista Suo- 
men hallitsevien piirien taholta. He ovat julistaneet Neuvosto- 
liiton *ikiaikaiseksi vihollisekseen”. Täyttäen imperialististen 
isäntiensä antamia tehtäviä, he organisoivat monilukuisia ros- 
vojoukkojen sotaretkiä Neuvostoliiton alueille. 


Vuoden 1918 keväällä valkosuomalaisten osastot tunkeu- 
tuivat ratsumestari Malmin johdolla Neuvostoliiton alueelle, 
päästen Vienan Kemiin. 

Vuoden kuluttua suomalaiset valkokaartilaiset tekivät Eng- 
lannin ja Ranskan imperialistien käskystä niin kutsu- 
tun Aunuksen retken. Vuoden 1919 huhtikuussa suomalaiset 
valkokaartilaiset — niin kutsuttu "Aunuksen vapaaehtoisarmei- 
ja? — tunkeutuivat Neuvostotasavaltaan. Valkosuomalaiset 
valtasivat koko järvien välisen piirin läntisen osan sekä Aunuk- 
sen kaupungin. Tämä aiheutti Leningradille vakavan uhkan. 
Tehdäkseen tyhjäksi valkokaartilaisten aikeet punainen pääl- 
lystö teki vuoden 1919 kesäkuussa desanttioperaation, joka on 


jäänyt kansalaissodan sankarilliseen historiaan Viteleen ope- 
raation nimellä. Tämän operaation oli suunnitellut VII armei- 
jan päällystö toveri Stalinin henkilökohtaisesta määräyksestä. 
Stalin johti Petrogradin sankarillista puolustusta kesällä 1919. 
Viteleen isku oli odottamaton ja salamannopea. Valkosuoma- 
laiset pakenivat. "Aunuksen vapaaehtoisarmeija” menetti pää- 
asiallisen varus- ja muonavarastonsa. 


Sähkösanomassa Leninille toveri Stalin kirjoitti 28. päivänä 
kesäkuuta 1919: 


**Tänään meidän joukkomme Laatokan laivaston tukemana 
ottivat yllätysiskulla haltuunsa Vitelen tehtaan Suomen rajalla, 
valtasivat 11 tykkiä ja runsaat tykistön ammus- ja muonavarastot. 
Vallattuja ammuksia, patruunoita ja konekivääreitä lasketaan. 
Meidän hyökkäyksemme Pietarin luona jatkuu. Valkoiset upsee- 
rit tekevät vastarintaa hyvin raivokkaasti. Aikaisemmin vallattu- 
jen 26 konekiväärin lisäksi on vallattu vielä eri paikoissa noin 30 
konekivääriä.” (*BolSevikki” No 2, v. 1938,s. 71) 


Viteleen operaatiossa puna-armeijalaiset, sotakoulun opis- 
kelijat ja merimiehet osoittivat uhrautuvaisuutta ja sankaruutta. 
Toveri Stalin, onnitellen 1. kiväärijalkaväendivisioonan puna- 
armeijalaisia voiton johdosta, kirjoitti: 


*Lämpimästi tervehdimme uhrautuvaa joukkuetta, puna- 
armeijan sankareita ja kunniakkaita merisotilaita, jotka ovat 
murskanneet Venäjän vihollisten pesäkkeen Viteleen luona. 
Olemme varmoja siitä, että työläis-talonpoikainen Venäjä arvos- 
taa teidän uljasta sankarityötänne. Me odotamme teiltä voittoja 
myös Petroskoin kaistalla. 


I. Stalin.” ('Komsomolskaja pravda” No 44, 22. helmikuuta 
1935) 


Kun Judenitsh oli hyökkäämässä Petrogradiin, hänen avuk- 
seen heitettiin suomalaisten valkokaartilaisten osasto. Tämän 
sotaretken aatteellinen innoittaja, verinen pyöveli Mannerheim, 
vaati *Petrogradin valloittamista”. Mistä tällainen ripeys suo- 
malaisella kenraalilla? Suurten **demokraattisten valtioiden” 
korkeassa asemassa olevien henkilöiden kannustamana hän 
helmikuussa 1919 ilmoitti Yhdysvaltojen merisota-attasealle, 
että *hänen armeijansa on aikeissa ja on kykenevä tuottamaan 
tappion bolSevismille”. Mannerheim pyysi vain moraalista 
tukea”. "Moraalinen tuki” ei viivytellyt lähtemästä mukaan 8 
300 000 dollarin summalla. Tämän lisäksi Englanti myönsi 6 
miljoonan punnan lainan Suomen valkokaartilaiselle hallituk- 
selle, sillä ehdolla, että tämä organisoisi sotaretken Petrogra- 
diin. 


*Judenitshin — sotaretken aikana, kun hän oli lähellä 
Petrogradia — sanoi Lenin puheessaan työläiskasakoiden 
Ensimmäisessä — Yleisvenäläisessä edustajainkokouksessa. — 
Times-sanomalehdessä, Englannin rikkaimmassa lehdessä, oli 
kirjoitus — minä itse luin tuon pääkirjoituksen — joka rukoilee, 
käskee Suomea, vaatii: auttakaa Judenitshia, teitä katsoo koko 
maailma, te pelastatte vapauden, sivilisaation ja kulttuurin koko 
maailmassa — vastustakaa bolSevikkeja. Näin puhui Englanti 
Suomelle, Englanti, jolla on taskussaan koko Suomi, joka on 
veloissa korviaan myöten, joka ei uskalla hiiskahtaa, koska ilman 
Englantia sillä ei ole leipää edes viikoksi.” (Lenin, osa XXV, s. 
53, ven.) 


Fi ole ollut ainoatakaan neuvostovastaista seikkailua, johon 
Suomen porvaristo ja sotakiihkoilijat eivät olisi osallistuneet. 

Tärkein syy, miksi valkoinen Suomi ei lähtenyt avoimesti 
Neuvosto-Venäjää vastaan kansalaissodan vuosina, oli mahdot- 
tomuus tehdä sopimus Venäjän valkokaartilaisten kanssa. 


Suomi antoi suojan venäläisille valkoisille rosvojoukoille ja 
auttoi heitä. 

Maahantunkeutujat ja heidän uskolliset kumartelijansa — 
venäläiset vastavallankumoukselliset — rukoilivat, vaativat 
Valko-Suomea aloittamaan sotaretken Punaista Pietaria vas- 
taan, ja sitä paitsi Koltshak ja Judenitsh jakelivat anteliaasti 
lupauksiaan ja jopa lupasivat Suomelle itsenäisyyden”. Kesä- 
kuun 23. päivänä vuonna 1919 *valkoisen Venäjän ylin johta- 
ja” Koltshak kääntyi Mannerheimin puoleen pyynnöllä *ottaa 
osaa yhteiseen asiaan ja ryhtyä määrätietoisiin toimiin Venäjän 
pohjoisen pääkaupungin vapauttamiseksi, aloittamalla aktiivi- 
set sotilasoperaatiot Petrogradin suunnalla.” (*Punainen arkis- 
to”, osa 2 (33), s. 128) 

Kesäkuun 9. päivänä Fntente-valtiot tukivat Koltshakin ve- 
toomusta lähettäen Mannerheimille sähkösanoman, jossa il- 
moittivat hyväksyvänsä suomalaisten joukkojen operaatiot 
bolSevikkeja vastaan, jos sellaisiin operaatioihin ryhdytään. 

Mannerheimin vastaus Koltshakille seurasi viivyttelemättä. 
Tervehtien kanssaveljeään joukkoväkivallassa ja verisillä sota- 
retkillä Mannerheim kirjoittaa, että *Petrogradin valtauksella 
olisi suuri merkitys sen vuoksi, että kaupunki on merkittävä 
Neuvostovallan sotatoimien tukikohtana Pohjois-Venäjällä, ja 
sinne ovat keskittyneet kaikki Pohjois-Euroopan vallanku- 
mouspropagandan säikeet. Tämän vuoksi Suomen hallitukselle 
ei ole suinkaan vieras ajatus Suomen vakinaisen armeijan 
joukkojen osallistumisesta Petrogradin vapautukseen.” (sama, 
s. 136-137) 

Suomen ja Venäjän valkokaartilaisten välinen sopimus ei 
johtanut mihinkään. Venäjän vastavallankumouksellisten joh- 
topiirit eivät halunneet edes antaa lupauksia, eivätkä tietysti- 
kään olisi alkaneet pitää arvossa Suomen itsenäisyyttä siinä 
tapauksessa, että olisivat saaneet voiton. 


Myöhemmin seurannut Koltshakin ja Judenitshin sekä hei- 
dän kanssaan Suomen valkoisten joukkioiden tuho saattoi lo- 
pulta porvarillisen Suomen järkiinsä. Kaikkien muiden Baltian 
maiden jälkeen, 14. päivänä lokakuuta vuonna 1920, se solmi 
Neuvostoliiton kanssa rauhansopimuksen Tarton kaupungissa. 


Muste, jolla Suomen johtajat allekirjoittivat vuoden 1920 
Tarton rauhansopimuksen, ei ollut ehtinyt kuivua, kun Englan- 
nin imperialisteilta apua saaneet sotakiihkoilijat tekivät iki- 
muistoisen Karjalan seikkailuretken vuosina 1921—1922. Kar- 
jalan seikkailun yksi syy oli metsä. Suomen puutavaramagnaa- 
tit olivat jo kauan himoinneet Neuvosto-Karjalan runsaspuus- 
toisia metsiä. Suuri puutavarayhtiö Gutzeit ynnä muut avustivat 
valkokaartin seikkailuretkeä. Paasikivi, joka on viime aikoina 
toiminut *rauhantekijän” roolissa, oli tuolloin katalan neuvos- 
tovastaisen hyökkäyksen raivoisa innoittaja. 


Hyökättyään Neuvosto-Karjalan alueelle valkosuomalaiset 
petomaisesti tappoivat kommunisteja, neuvosto-työläisiä, opet- 
tajia ja talonpoikia. 

Merkittävää osaa valkosuomalaisten rosvojoukkioiden tu- 
hoamisessa näytteli internationaalikoulun hiihtopartio johtaja- 
naan suomalainen kommunisti Antikainen. Rohkeat punaiset 
soturit tekivät syvän partioretken vihollisen selustaan ja tekivät 
tyhjäksi valkosuomalaisten suunnitelmat, helpottaen samalla 
Puna-armeijan osastojen hyökkäystä. Maaliskuussa vuonna 
1922 valkosuomalaiset osastot oli täysin tuhottu. 


Neuvostovastaiset provokaatiot jatkuivat myöhemminkin. 
Vuosina 1922—1925 Valko-Suomi osallistui aktiivisesti neu- 
vostovastaiseen Baltian liittoutumaan, jonka oli määrä tilanher- 
rojen Puolan johtoaseman alaisuudessa tulla esiin Mustaltame- 
reltä Jäämerelle asti organisoidun neuvostovastaisen liittoutu- 
man yhtenä lenkkinä. Vuosina 1924—1925 kenraali Kirkin joh- 
tamat englantilaiset upseerit tekivät Suomen asevoimien — 


armeijan, meri- ja ilmavoimien — uudelleenorganisoinnin. On 
myös tunnettua, että Valko-Suomi yhdessä imperialistisen Puo- 
lan kanssa teki tyhjäksi Neuvostohallituksen Moskovaan koolle 
kutsuman aseistariisuntakonferenssin. Kun vuonna 1928 Neu- 
vostoliiton aloitteesta Moskovassa allekirjoitettiin Kellogg- 
Briand-sopimuksen lisäsopimus hyökkäämättömyydestä, niin 
Valko-Suomi ainoana maista, joilla on Neuvostoliiton kanssa 
yhteistä rajaa, kieltäytyi sen allekirjoittamisesta. Suomen halli- 
tus rikkoi systemaattisesti ja vastuuttomasti vuonna 1932 Neu- 
vostoliiton ja Suomen välillä solmitun hyökkäämättömyysso- 
pimuksen. 


Vuoden 1939 alussa *puolueettoman” Suomen kenraalit 
Mannerheim ja Malmberg matkustivat Lontooseen saamaan 
ohjeita Ahvenanmaan saarten linnoittamisesta sillanpää- 
asemaksi Neuvostoliittoon hyökkäämistä varten. 


Kesällä vuonna 1939 Englannin asevoimien ylipäällikkö 
kenraali Kirk toimitti Karjalan kannaksen linnoitustöiden tar- 
kastuksen aikaisemmin antamiensa ohjeiden mukaisesti. Ken- 
raali Kirkin, *Suomen Valkoisen Ruusun ritarin”, kaikesta 
käyttäytymisestä näkyy, että hän toimi hallituksensa erikois- 
määräyksen mukaisesti. 

Vuoden 1939 elokuussa *puolueeton” ja itsenäinen” Suo- 
mi piti Karjalan kannaksella viikon aikana sotaharjoitukset, 
laajemmat kuin koskaan aikaisemmin oli maassa pidetty. 

Maassa olevien lentokenttien määrä oli kymmenen kertaa 
suurempi kuin Suomen ilmavoimille oli tarpeen. Oli rakennettu 
sotakemiallinen tehdas. Suomenlahden saarille oli valmistettu 
Neuvostoliitolle vihamielisten maiden eskaaderien vastaanot- 
toon tarkoitettuja asemapaikkoja. 

Luonnehtiessaan johtajiensa ulkopolitiikkaa suomalainen 
sanomalehti Tulenkantajat kirjoitti, että Suomen johtavat piirit 
*ovat aina olleet taipuvaisia seikkailu-ulkopolitiikkaan, joka on 


kaikkein likinäköisintä ja kaikkein vaarallisinta valtakunnan 
intressien näkökulmasta”. 

Valko-Suomi on taloudellisessa suhteessa suuntautunut 
Lännen kapitalististen valtioiden suuntaan, ollen täydellisesti 
riippuvainen angloamerikkalaisesta pääomasta. Suomen porva- 
risto on harjoittanut maan rikkauksien loppuunmyyntiä. Eng- 
lannin imperialismi on ottanut käsiinsä melkein koko talouden, 
muuttaen Suomen puoli-itsenäiseksi siirtomaaksi. Kaksi kol- 
masosaa Suomen viennistä ja yksi kolmasosa tuonnista on Eng- 
lannin imperialistien käsissä. Vain vuonna 1938 Suomen vienti 
Englantiin oli yli 19 miljoonaa Englannin puntaa, samaan ai- 
kaan kun tuonti Englannista oli vaivoin 5,5 miljoonaa puntaa. 

Jopa Suomen porvaristo on itsekin ollut huolestunut ulko- 
maankauppansa yksisuuntaisuudesta. Aikakausleh- 
ti Talouselämä tunnusti jokin aika sitten katkerasti: "Meidän 
vientitavaroistamme melkein puolet, 45 % vuonna 1938, on 
viety yhteen maahan, nimittäin Englantiin.” 

Puutavarateollisuudessa on ulkomaisille yrityksille kuulu- 
nut 60 % kaikesta pääomasta. 

Suomalaisen puutavaran, puumassan ja selluloosan tärkein 
kuluttaja on ollut Englanti. Englantilaiset pääomasijoitukset 
ainoastaan yhdeltä vuodelta (1929—1930) ovat kasvaneet yli 
kaksinkertaisiksi: 9,6 miljoonasta 19,4 miljoonaan markkaan. 

Englanti on kahdenkymmenen vuoden ajan käynyt tappiol- 
lista kauppaa Suomen kanssa. Mitä varten Englannin kapitalis- 
tit ovat uhranneet omia voittojaan? Vastauksen tähän me löy- 
dämme seuraavasta Times-lehden elokuun 17. päivänä vuonna 
1919 tekemästä ilmoituksesta: **Jos katsomme karttaa, niin nä- 
emme, että paras pääsytie Petrogradiin on Itämeri, ja lyhin ja 
helpoin tie kulkee Suomen kautta. Suomi on avain Petrogra- 
diin, ja Petrograd on avain Moskovaan.” Vuonna 1925 Lon- 
toossa ilmestyi erään Ratterin kirja Uusi tilanne Itämerellä. 


Käsitellessään Suomen roolia Neuvostoliittoon tehtävän hyök- 
käyksen sillanpääasemana Ratter kirjoitti, että Suomen sijainti 
Itämeren pohjoisrannikolla tekee siitä Venäjän portin. Hän kir- 
joitti myös, että mahdollisuus käyttää menestyksellisesti hy- 
väksi edullisia ranta-asemia riippuu siitä, miten Englanti onnis- 
tuu lähentämään Suomen-suhteitaan. Imperialistiset valtiot, 
jotka haaveilevat sodasta Neuvostoliiton kanssa, ovat kovasti 
kiinnostuneita Suomesta. Englannin laivaston eskaaderit ovat 
vuosittain vierailleet Helsingissä. Kas tässä syy, miksi Englanti 
käy tappiollista ulkomaankauppaa Suomen kanssa. 


Suomi on pieni, mutta edullinen markkina-alue amerikka- 
laisen pääoman ja tavaroiden viennille. 

Esiintyessään I Yleisvenäläisessä työläiskasakoiden edusta- 
jiston kokouksessa vuoden 1920 maaliskuussa Vladimir Iljitsh 
sanoi: 


*Nyt ovat amerikkalaiset miljardöörit jo ostaneet kolme nel- 
jäsosaa Suomesta.” (Lenin, osa XXV, s. 54) 


Amerikkalainen — viennintutkija Lewis on = kirjas- 
saan Amerikan kansainväliset pääomasijoitukset laskenut, että 
amerikkalaisten käsissä oli 32 miljoonan dollarin arvosta Suo- 
men arvopapereita vuonna 1935. 


Suomi on vetänyt puoleensa amerikkalaisten tärkeimpien 
pääomaryhmien huomion. National City Companyn lisäksi 
muutkin suuret amerikkalaiset finanssiryhmät, kuten esimer- 
kiksi Brown Harriman Company, ovat auttaneet Suomen arvo- 
paperien liikkeellelaskussa. National City Bank on antanut suu- 
ria lainoja suomalaisille metsäteollisuuden harjoittajille. 

Kirjassa Amerikan isäntäväki kirjailija Rochester ilmoittaa, 
että International Telephone and Telegraph Company on yh- 
dessä ruotsalaisen Ericsson-yhtiön kanssa ottanut käsiinsä 


Suomen puhelinverkon. Aikakauslehti Business Week ilmoitti 
vuoden 1939 lokakuun 21. päivän numerossaan, että kanada- 
lainen yritys International Nickel Company, jolla on kiinteät 
yhteydet Morganin kanssa, on jonkin aikaa sitten sijoittanut yli 
7 miljoonaa dollaria nikkelin louhinnan kehittämiseen Petsa- 
mossa. 


Vuonna 1939 Amerikan viennin arvo Suomeen saavutti yh- 
deksässä kuukaudessa melkein 10 miljoonan dollarin rajan. 
Amerikan tuonnin arvo Suomesta tällä samalla ajanjaksolla oli 
noin 16 miljoonaa dollaria, kun taas vastaavana aikana vuonna 
1938 tuonti oli 12,5 miljoonaa dollaria. Amerikan tärkeimmät 
vientiartikkelit Suomeen ovat puuvilla, koneet, rauta, teräs ja 
autot. Yhdysvallat vie Suomesta pääasiassa puumassaa ja sa- 
nomalehtipaperia. Vuoden 1936 toukokuussa Yhdysvaltojen ja 
Suomen välillä solmittiin kauppasopimus, jonka mukaan mo- 
lemmat maat alensivat kauppatariffejaan pyrkien sillä tavoin 
turvaamaan Amerikan ja Suomen välisen kaupan myöhemmän 
kasvun. 

Viime aikoina on Amerikan lehdistössä pantu merkille 
Suomen kauppa- ja finanssiaktiivisuus Yhdysvalloissa. Mar- 
raskuun 18. päivänä aikakauslehti Business Week ilmoitti, että 
Suomella on palveluksessaan kaksi entistä Amerikan armeijan 
upseeria, joiden tehtävänä on avustaa sotatarviketilausten ja- 
kamisessa. Sotatarvikkeiden, erityisesti sotilaslentokoneiden, 
vienti Yhdysvalloista Suomeen on jyrkästi kasvanut. Loka- 
kuussa Yhdysvaltain ulkoministeriö antoi lisenssejä lentoko- 
neiden ja muiden sotatarvikkeiden Suomeen vientiä varten, 
yhteissummaltaan 849 000 dollaria — mikä ylittää merkittä- 
västi tämän vuoden edellisten yhdeksän kuukauden summan. 
Amerikan lehdistö ilmoitti hiljattain, että Suomi pyrkii osta- 
maan Amerikasta lisää lentokoneita. New York Times -lehden 


kirjeenvaihtajan tietojen mukaan Suomella on aikomus ostaa 
800 lentokonetta. 


Amerikan Suomelle antamalla avulla on oma historiansa. 
Vähän aikaa sitten julkistetut Yhdysvaltain ulkoministeriön 
asiakirjat vuosilta 1918-1920 vahvistavat, että Suomen varus- 
tamisella amerikkalaisilla elintarvikkeilla ja muilla tavaroilla 
on ollut ratkaiseva merkitys Suomen taantumuksellisen hallin- 
non pystyttämisessä. Vieläpä ennen sitä, kun Yhdysvallat tun- 
nusti Suomen hallituksen, se antoi merkittävää apua valkosuo- 
malaisille. Vuoden 1919 toukokuun 7. päivänä Yhdysvallat 
tunnusti Valko-Suomen hallituksen, päivää myöhemmin kuin 
Englanti tunnusti sen. Yhdysvalloissa Suomen epäviralliset 
edustajat pyysivät avoimesti Yhdysvalloilta Suomen tunnusta- 
mista neuvostovastaisten salaliittojen tukikohtana. 


Heinäkuun 16. päivänä vuonna 1919 amerikkalainen lähe- 
tystö, joka kävi *rauhanneuvotteluja” Pariisissa yhdessä eng- 
lantilaisten ja ranskalaisten kanssa, ilmoitti Suomelle, että *ei 
ole sitä vastaan”, että Suomi antaisi Koltshakille apua hyök- 
käämällä Petrogradiin. 

Tällaisia ovat faktat. Jouduttuaan taloudelliseen riippuvuu- 
teen imperialistisista valtioista, Valko-Suomen johtajat hävitti- 
vät petomaisesti maan luonnonvarat, syösten Suomen työläis- 
kansan kurjuuteen ja nälkään. 

Julma hyväksikäyttö, orjatyö, köyhtyminen — sellainen oli 
työläisjoukkojen osa. *Maanpuolustuksen” verukkeella työpäi- 
vä pidennettiin 10 tuntiin. Toimeentulominimi kasvoi 20—25 
%. Reaalipalkka aleni vuosi vuodelta. *Koska Suomen kilpai- 
lukyky”, kirjoitti Suomen ulkomaankauppa -lehti, *muihin 
maihin verrattuna on heikko, on täytynyt alentaa Suomen väes- 
tön palkkatasoa ja elintasoa”. 

Työläisten nykyinen palkka on nälkäpalkka. Metsäteolli- 
suudessa (Pohjois-Suomessa ja myös muualla maassa tehtyjen 


tutkimusten mukaan) palkka on katastrofaalisen matala. Niinpä 
osakeyhtiö Ahlströmin, jonka laitokset tuottavat 25 % maan 
kaikesta paperinviennistä, metsätyömailla työläisten palkka ei 
ylitä 12 markkaa päivässä. 

Vastauksena julmaan hyväksikäyttöön Suomen työläiset 
ovat usein nousseet taisteluun. Rakentajien, metallimiesten, 
sähköasentajien, nahkatyöntekijöiden, maalareiden ja muiden 
lakot ovat saaneet mukaansa tuhansia työläisiä. Vuonna 1933 
oli 5 500 lakkolaista, mutta vuonna 1934 oli jo yli 10 000. 
Vuonna 1939 Crichton-Vulcan -telakkateollisuusyhtiön 1 500 
metallityöläisen ja Helsingissä sijaitsevan autojen kokoon- 
panotehtaan 700 työläisen lakko kesti muutamia kuukausia. 

Erityisen vaikea oli talonpoikien asema. 

Torpparit — vuokramiehet, maatyöläiset, joita on merkittä- 
vä osa talonpojista — elävät kurjuudessa. Maaseudulla olivat 
säilyneet aataminaikaiset maanmuokkausmenetelmät. Maapals- 
tan — torpan — vuokrasta maattomat talonpojat maksavat ku- 
lakeille luonnossa, maanmuokkaustyöllä. Kahdaviljelys on 
laajalle levinnyt. Köyhät asuvat mökeissä (usein jopa nurkas- 
sa), jotka on vuokrattu kulakeilta. 

Talonpojat vaikeroivat korkeiden verojen, velkojen, vuokri- 
en, kuoletusmaksujen ja muiden verojen kuorman alla. Kaikki 
nämä rasitukset kuristavat talonpoikia, ja tuhansia talonpoikais- 
taloja myydään pakkohuutokaupalla. Viime vuosina on myyty 
huutokaupalla kymmeniätuhansia talonpoikaistiloja. Kaikkein 
köyhimmät talonpojat ovat velkaantuneet pankeille ja yksityi- 
sille koronkiskureille 6 miljardia Suomen markkaa. 

Taloudellisen laman iskujen alla on talonpoikia joutunut 
puille paljaille, köyhtynyt valtavia määriä. Nälkä on usein vie- 
raana maaseudulla. Maan pohjoisosassa on kyliä, joissa ei ole 
ollut leipää vuosiin. Täällä syödään leivän asemasta puunkuor- 
ta ja metsämarjoja. Jopa virallinen lehdistö on ollut pakotettu 


huomaamaan talonpoikien surkean aseman. *Puolangan pitä- 
jässä”, kirjoitti sanomalehti Helsingin Sanomat, "tilanne on 
niin vaikea, että puolet väestöstä on siirtynyt köyhäinapurahas- 
ton tuen piiriin. Mutta tämä rahasto on tyhjenemässä. Kunnan 
varat ja mahdollisuudet loppuvat täysin lähitulevaisuudessa. 
Käytettävissä olevien tietojen mukaan Puolangan syrjäkylillä 
syödään jo puun kuorella jatkettua leipää. Väestöllä ei ole ra- 
haa kaikkein välttämättömimpien hyödykkeiden, vaatteiden ja 
kenkien hankkimiseen. Jopa niille perheille, jotka ovat onnis- 
tuneet saamaan palkkaa metsätöistä, kunnan on annettava apua, 
sillä metsätöistä saatava palkka on niin matala, että edes työn- 
tekijät itse — puhumattakaan heidän perheistään — eivät mi- 
tenkään voi elää palkallaan. Miehen palkka on siellä 10 Suo- 
men markkaa päivässä, samalla kun kilo jauhoja maksaa esi- 
merkiksi Suomussalmella 3,60 Suomen markkaa. Tilanne on 
samanlainen suurimmassa osassa kuntia.” 

Puute ja nälkä ovat ajaneet talonpojat koronkiskureista riip- 
puvaisiksi. Monet lainakassat ovat ottaneet 35 % vuotuista 
korkoa, ja muutamat pankit ovat vaatineet velanmaksua 80 % 
suurempana kuin ovat antaneet. 

Hallitus on tehnyt kaiken voitavansa saadakseen itselleen 
kestävän tuen maaseudulla. Suomen johtajat ovat julistaneet 
julkisesti: 

*Vahvoja (so. kulakkeja. — M. M.) talouksia tullaan tuke- 
maan, muiden täytyy kulkea luonnollista loppuaan kohti.” Val- 
ko-Suomen johtajat antoivat tilallisille ja kulakeille kaikenlai- 
sia etuja työläis-talonpoikien riiston kustannuksella. 

Suomessa ei ole työttömien säännöllistä rekisteröintiä. Ti- 
lasto määrittelee työttömien lukumäärän 15 000 hengeksi. Kui- 
tenkin viralliset taloudelliset aikakauskirjat mainitsevat työttö- 
mien lukumääräksi 90-95 000. Kerjuu ja kurjuus saavuttivat 
Suomessa valtavat mittasuhteet. Englannin tilastollinen käsikir- 


ja Statesman's Yearbook vuodelta 1939 osoittaa, että köyhiä on 
Suomessa 161 000. Työttömyys ei koske pelkästään teollisuus- 
ja maataloustyöläisiä, vaan myös sivistyneistöä. Insinöörit, 
agronomit, lääkärit ja opettajat ovat vuosikausia etsineet työtä. 
On mainittu nälästä ja työttömyydestä johtuvasta suuresta it- 
semurhatapauksien määrästä. 


Tässä on Suomen lehdistöstä otettuja selviä todisteita: 
*Helsingissä työtön H. teki itsemurhan heittäytymällä ulos nel- 
jännen kerroksen ikkunasta.” *Oulussa työmies K-nen surmasi 
ampumalla kahden kuukauden ikäisen poikansa, sen jälkeen 
hän ampui itsensä. Hän oli pitkän aikaa ollut työttömänä. Hä- 
nen perheensä näki jatkuvasti nälkää. Hän teki lopun näistä 
kärsimyksistä.” *Torkkolan kylässä, Vaasan lähellä, teki itse- 
murhan 20-vuotias maatyöläinen. Hän oli ollut puolitoista 
vuotta ilman työtä.” 


**Huutolaislapsi? — tällaisia maassa lasketaan olevan 
kymmeniä tuhansia. Nämä ovat kodittomia lapsia, orpoja tai 
heistä huolehtimaan kykenemättömien vanhempiensa hylkää- 
miä. Yhteiskunta myy heidät huutokaupalla sille isäntäväelle, 
joka suostuu siihen, että saa valtiolta minimaalisen korvauksen 
orpolapsen ruokkimisesta. *Jo itse lisänimi”, kirjoittaa sanoma- 
lehti Arbeiderbladet, *jolla korkeimmat viranomaiset palkitse- 
vat viatonta lasta, on luonteeltaan keskiaikainen.” **Huutolais- 
lapset”, jotka useimmiten tulevat riippuvaisiksi kulakeista, jou- 
tuvat kaikkein häikäilemättömimmän riiston kohteiksi. 


Maassa, jota pidetään ylistetyn porvarillisen demokratian” 
mallimaana, riehui julma terrori ja villi poliisin hurjastelu. 
Vankilat ovat tupaten täynnä vallankumouksellisia työläisiä, 
talonpoikia ja sivistyneistöä. Valkosuomalaiset johtajat voitti- 
vat julmuudessaan jopa tsaarin vartiostonkin. Kidutukset, teloi- 
tukset ampumalla, vankilat, pakkotyö — kaikki tällainen on 


odottanut jokaista, joka on ilmaissut vähäisintäkin tyytymättö- 
myyttä nykyistä hallintoa kohtaan. 

Monet sadat vallankumoukselliset oli teloitettu ampumalla. 
Vuosina 1919-1926 vangittiin 2 946 vallankumouksellista työ- 
läistä syytettynä *valtionpetoksesta”. Valkosuomalaisten van- 
kilassa riutui monta vuotta kuuluisa suomalainen vallankumo- 
uksellinen Toivo Antikainen. Vain maailmanlaajuisen yleisen 
mielipiteen painostuksesta onnistuttiin estämään hänen teloi- 
tuksensa. Antikainen tuomittiin väärän syytöksen perusteella 
elinkautiseen pakkotyöhön. Pelkästään vuonna 1932 vangittiin 
ja tuomittiin noin kaksituhatta vallankumouksellista proletaa- 
ria, talonpoikaa ja sotilasta. Vuoden 1939 alussa yli viisikym- 
mentä työläistä, miestä ja naista, tuomittiin monivuotiseen 
vankeuteen. Kun joulukuun 1. päivänä vuonna 1939 muodos- 
tettiin Terijoen kaupungissa Demokraattisen Suomen kansan- 
hallitus, niin yli koko maan vyöryi työläisten, talonpoikien ja 
sotilaiden vangitsemisaalto. 

Valko-Suomi oli paikka, josta löysivät turvapaikan Neuvos- 
toliiton veriviholliset, suuret rikolliset. Suomi oli maa, jossa 
suunniteltiin ja organisoitiin lukuisat ja kaikkein rikollisimmat 
Neuvostoliittoa vastaan suunnatut sotaseikkailut. Englannin 
imperialistien toimeksiannosta täältä tehtiin joukko roistomai- 
sia ryöstöretkiä Neuvosto-Karjalaan ja Inkerinmaalle. Ranskan 
ja Englannin pääesikuntien toimeksiannosta kenraali Wallenius 
ja eversti Kuussaari organisoivat vuonna 1932 surullisenkuu- 
luisan sotilasprovokaationsa. 


Kun vuoden 1939 syyskuun alussa suuret imperialistiset 
valtiot heittivät jälleen omat maansa ja kansansa hirveään veri- 
löylyyn, niin Neuvostoliitto, joka johdonmukaisesti noudatti 
rauhan politiikkaa, haluten suojella omaa maataan ja kansaansa 
imperialistisen sodan onnettomuuksilta, ryhtyi puolustamaan 
rajojaan ja pääsyteitä niille. Tässä tarkoituksessa Neuvostolii- 


ton hallitus ehdotti Suomelle — samoin kuin oli aikaisemmin 
ehdottanut Virolle, Latvialle ja Liettualle — neuvottelujen 
aloittamista molempien maiden välisten suhteiden selvittämi- 
seksi ja parantamiseksi. 

Erityinen merkitys Neuvostoliitolle oli 32 kilometrin etäi- 
syydellä Suomen rajasta sijaitsevan Leningradin turvallisuuden 
varmistamisella. Neuvostohallitus ehdotti rajan siirtämistä 
muutamilla kymmenillä kilometreillä Leningradista pohjoi- 
seen. 

Neuvostoliiton Moonsundin saarilla sijaitsevat merisota- ja 
ilmavoimat voivat torjua kaikki imperialististen valloittajien 
yritykset tunkeutua Suomenlahdelle. Kuitenkin Suomelle kuu- 
luva Suomenlahden pohjoisrannikko jää suojaamattomaksi. 
Tätä lähtökohtana pitäen Neuvostoliiton hallitus on ehdottanut 
Suomelle, että tämä antaisi vuokralle pienen osan alueestaan — 
Hangon — Neuvostoliiton laivastotukikohdan järjestämiseksi 
sinne. Tämän tukikohdan antaminen Neuvostoliitolle turvaisi 
Suomenlahden puolustuksen. Puolustuksen kannalta vähem- 
män tärkeitä eivät ole Suomenlahden leveimmällä kohdalla 
sijaitsevat saaret: Suursaari, Seiskari, Lavansaari ja Tytärsaari. 
Neuvostoliiton hallitus on ehdottanut Suomelle näiden saarten 
vaihtamista kaksi kertaa suurempaan alueeseen. 

Tällaisia ovat Neuvostoliiton tärkeimmät ehdotukset, jotka 
esitettiin Suomen kanssa käytyjen neuvottelujen aikana. 

Mutta seikkailupolitiikassaan johdonmukaiset Suomen joh- 
tavat piirit vastasivat näihin Neuvostoliiton ystävällisiin ehdo- 
tuksiin rikollisilla provokaatioilla. Valko-Suomen johtajat jär- 
jestivät ennenkuulumattoman neuvostovastaisen kampanjan. 

Samanaikaisesti Neuvostoliittoa vastaan sotilaallisen hyök- 
käyksen valmistelun kanssa Suomen hallitus järjesti mitä jul- 
mimman hyökkäyksen työläisiä vastaan. Maa muutettiin soti- 
lasleiriksi. Useista Suomen kaupungeista evakuoitiin väestö. 


Hallitus otti käyttöön kymmeniä uusia poikkeuslakeja. Sotatila- 
verukkeella työläisiltä ja heidän järjestöiltään otettiin pois mitä 
yksinkertaisimmat oikeudet. Pakkotyölain avulla työläiset 
muutettiin pakkotyövangeiksi. 

Poikkeustoimenpiteet aiheuttivat suurta hätää, erityisesti 
köyhimmälle talonpojistolle. *Liikekannalle pantujen perheet 
ovat jääneet ilman isäntäväkeä”, kirjoitti Suomen Pienviljelijä - 
lehti. *Monet työt ovat jääneet kesken. Maata ei ole kynnetty 
eikä kylvetty.” 

Reserviläisten vaimojen kirjeessä, joka on julkaistu tässä 
samassa lehdessä, sanotaan: *Me, sotilaiden vaimot, olemme 
aivan tyytymättömiä syntyneeseen tilanteeseen. Monilla meistä 
on pienet lapset. Työtä on vaikka kuinka paljon, mutta miehet 
on mobilisoitu armeijaan.” 

Sanomalehti Suomen = Sosiaalidemokraatti mainitsee työ- 
läisperheiden järkyttävän kurjuuden. Asunnon vuokra on erit- 
täin korkea. Se ulottuu 500 markkaan kuukaudessa. Työläis- 
perheissä on puutetta vaatteista ja kengistä. 

Tässä vielä yksi dokumentti: 

*Minun mieheni otettiin armeijaan”, kirjoittaa yksi talon- 
poikien vaimoista. *Evakuoitaessa meille annettiin vain rauta- 
tieliput. Muut kulut ovat meidän omalla kustannuksellamme. 
Meitä paleli kauheasti. Nuorin lapseni sairastui vakavasti ja oli 
vähällä kuolla. Viikon kuluttua me päätimme palata kotiin. 
Liikekannalle pantujen perheille on luvattu avustusta. Mutta 
tähän mennessä emme ole saaneet mitään.” 

Maaseudulle lähetetyt tuhannet työläisten vaimot lapsineen 
majoitettiin asumiskelvottomiin tiloihin. 

*Ette voi kuvitella”, kirjoittaa yksi työläisnainen, *millai- 
nen terrori on nykyään vallalla meillä. Jos sanot, että sinun on 
nälkä ja palelet, niin sinua syytetään kapinasta”, 'valheellisten 


huhujen? levittämisestä, salainen poliisi tarraa sinua kurkusta. 
Me kaikki olemme vakuuttuneita siitä, että Neuvostoliitolla ei 
ole aikeitakaan uhata Suomea.” 

Ruotsalainen sanomalehti Ny Dag julkaisi yhden vakinaisen 
metallityöläisen kertomuksen Helsingistä. Hän on 55-vuotias 
metallimies, joka on kokenut monenlaista, istunut kauan vanki- 
lassa ja vaivoin välttänyt kuoleman. Hän on ottanut osaa kol- 
meen suureen metallityöläisten lakkoon ja oli merkitty **'mus- 
talle listalle”. Hänen kertomuksensa heijastaa koko Suomen 
työväenluokan ajatuksia ja tuntoja. 

<Hallitus on laatinut joukon taantumuksellisia lakeja”, hän 
kertoo, ja eduskunta on hyväksynyt ne. Käyttäen hyväkseen 
sotatilan ehtoja, taantumus ruoskii työläisjärjestöjä ja saa ai- 
kaan niiden jäsenten vangitsemisia. Kaikkia 18-60 vuoden 
ikäisiä miehiä ja naisia koskevan yleisen työvelvollisuuden 
käyttöönoton seurauksena yrittäjät ovat saaneet halpaa työvoi- 
maa. Työpäivän pituus venyy sellaiseksi kuin yrittäjälle sopii. 
Viimeisten kahden kuukauden aikana toimeentulominimi on 
kasvanut 35 %. Minun reaalipalkkani on pienentynyt jo 25 % 
ja se jatkaa alenemistaan. Yritäpä puhua palkankorotuksesta: 
sinut otetaan kiinni ja raahataan suoraa päätä vankilaan. *Tasa- 
vallan suojelulaki?, laki järjestyksen ja kurin ylläpidosta”, 'laki 
levottomuuksiin kiihottamisen ankarasta torjumisesta? ja lopu- 
ton määrä vastaavia 'lakeja? on otettu käyttöön ainoana tarkoi- 
tuksenaan terrorisoida työläisväestöä. Kaikkein surullisinta on 
se, että meidän sosiaalidemokraattiset johtajamme tukevat ka- 
pitalistien intressejä.” 

Neuvostovastaisiin yhteyksiinsä imperialistien kanssa sot- 
keutuneiden Suomen johtavien piirien lahjottavuus ja rappio 
ovat muodostaneet vyyhden, johon ovat sotkeutuneet ministe- 
rit, pankkiirit, kenraalit, pörssikeinottelijat, vakoojat, ja provo- 
kaattorit, pettäjät ja valtion varojen kavaltajat. 


Valko-Suomen vararikkoon joutunutta hallitusta on johta- 
nut Kallio — suurmaanomistaja, yksi Suomen pankin johtajis- 
ta. *Tehnyt kuuluisaksi” itsensä sillä, että julisti sodan Neuvos- 
toliitolle. Tämä on sama Kallio, jonka käskystä julistettiin lain- 
suojattomaksi eduskunnan vallankumouksellinen puolueryhmä 
ja jonka käskystä 23 kommunistista kansanedustajaa heitettiin 
vankiloihin. Tämän joukkoväkivallan lietsojan nimeen liittyy 
tietty "Kallion laki”, joka syöksi kymmenet tuhannet köyhät 
julman riiston alaisiksi. 

Erkko — ulkomaisten juonten ministeri — on suurimman 
sanomalehden Helsingin Sanomien omistaja, eri osakeyhtiöi- 
den johtokunnan puheenjohtaja, mahtimies Kansallis-Osake- 
Pankissa. Hänen yrityksissään merkittävän osan osakkeista 
ovat omistaneet englantilaiset kapitalistit. Käyttäen hyväkseen 
asemaansa lehtikeisarina — Suomen kustantajain liiton pu- 
heenjohtajana — hän on johtanut likaista valhekampanjaa 
Neuvostoliittoa vastaan. Nimenomaan Helsingin Sanomissa on 
ollut kaikkein suurin määrä neuvostovastaisia sepitelmiä. Er- 
kon sanomalehti on tehnyt kaikkensa säilyttääkseen salassa 
Neuvostoliiton ja Suomen välisten neuvottelujen sisällön. 
Kaikkien neuvostovastaisten uutisankkojen, likaisen panettelun 
ja valheiden laatija on ollut Erkko ja hänen ostettavissa olevat 
musteentuhrijansa. Hänestä kirjoitti sanomalehti Suomen Pien- 
viljelijä: *Suorastaan oksettaa, kun jatkuvasti huudetaan kuinka 
viisas ulkoministeri meillä on, vaikka hänen ulkopolitiikkansa 
on jo kauan sitten joutunut umpikujaan. Hänen olisi jo kauan 
sitten pitänyt erota virasta.” 

Linnunpelätin Cajander, entinen pääministeri, on tuhansin 
säikein sidoksissa suurten viejien ja ulkomaisten pörssien kans- 
sa. Cajander on yksi suurimmista metsäteollisuuden harjoitta- 
jista. Hänen provokaatiopolitiikkaansa suhteessa Neuvostoliit- 


toon ovat johtaneet "ystävät? suurista imperialistisista valtiois- 
ta. 


Suomen kansan pyöveli, ruotsalainen paroni, suomalainen 
tilanomistaja, Helsingin pankin pääpomo, tsaarin kenraali 
Mannerheim palveli kymmeniä vuosia uskollisesti tsaarinval- 
taa, ja tuki sen siirtomaiden riistopolitiikkaa Suomenkin suh- 
teen. 

Se oli hän, joka suoritti vangittujen ja haavoittuneiden pu- 
nakaartilaisten massateloitukset ampumalla. Hänen käskystään 
Viipurissa teloitettiin ampumalla *vangiksi otettuja” venäläisiä 
koululaisia. Hän järjesti valkorosvojen hyökkäyksiä Neuvosto- 
liiton alueelle, ansaiten tällä itselleen **sotamarsalkan” arvon. 
Hän julisti kerskaten, ettei hän pane miekkaansa tuppeen ennen 
kuin on vallannut Leningradin. Mannerheim on imperialistien 
elinikäinen eläkeläinen, kauppamatkustaja, joka on loppuun- 
myynyt Suomea tukussa ja vähittäin. 

Tanner on sosiaali-pettureiden johtaja. Suurtilallinen, omis- 
taa 30 000 hehtaaria maata. Hän on yli kolmesataa kauppaa 
käsittävän osuuskunta Elannon osake-enemmistön omistaja. 
Porvarien uskollinen koira. Suomalainen sanomalehti Lapuan 
Päiväkäsky on kirjoittanut hänestä: *Meidän pikku Tannerim- 
me on lopultakin aika astua porvarien laiturille myös teoreetti- 
sesti, sillä käytännössä hän on koko elämänsä ollut kapitalisti: 
hänen on onnistunut haalia kokoon 10 miljoonan Suomen mar- 
kan pääoma. Hän on sanan täydellisessä merkityksessä kullan 
palvelija, ja sitä paitsi hurmaa proletariaattia omaksi henkilö- 
kohtaiseksi edukseen.” Menetettyään täydellisesti häpeäntun- 
teensa sosiaali-petturit ovat liittyneet yhteen pahimpien sodan- 
lietsojien ja lapualaisten teurastajien kanssa. Ostettavissa olevat 
sosiaalidemokraattiset ministerit, suomalaisen salaisen poliisin 
kantavieraat, suomalaisen porvariston koirat, ovat johtaneet 

laajamittaista hyökkäystä Suomen työväenluokkaa vastaan, 
Neuvostoliittoa vastaan. 


Rikostilastossa Valko-Suomen johtajat ovat saaneet kun- 
niapaikan. On tunnettu sellainen tapaus, että Itkonen, yksi 
suomalaisten sosiaali-pettureiden johtomiehistä, on tehnyt mo- 
nen miljoonan kavalluksen ja joukon petoksia. 

Valko-Suomi on ollut vakoojien ja tihutyöntekijöiden pesä- 
paikkana. Vakoiluorganisaatio Pohjanheimo, joka koostui Kar- 
jalan sotaretken osanottajista, tutki Karjalan kannaksen topo- 
grafiaa ja "oli kiinnostunut” Leningradin puolustuksesta. 

Terijoen kaupunki (Itä-Suomi) näytteli tärkeää osaa Suo- 
men tiedustelusysteemissä. Siellä oli vakoojien ja tihutyönteki- 
jöiden koulu. Tämä vakoojien pesä toimi koko Karjalan kan- 
nasta varten. Se kokosi suomalaisiin rajavartiopaikkoihin tie- 
dusteluraportteja ja vaatteita heitä varten, joiden täytyi ylittää 
Neuvostoliiton raja. *Sodan ensimmäisenä päivänä”, kirjoit- 
taa Pravdan kirjeenvaihtaja, joka tuli yhdessä Puna-armeijan 
joukkojen kanssa Terijoen kaupunkiin, *'minä näin yhden raja- 
vartiopaikan vajassa paljon suuria paketteja, joissa oli monen- 
laisia vaatteita. Siellä oli puna-armeijalaisten ja komentajien 
pukuja, talonpoikien ja työläisten vaatteita, hattuja, siviilivaat- 
teita, naistenvaatteita jne. Kaikkien pakettien päällä oli yksi 
sana: Terijoki. Nyt näiden pakettien tarkoitus tuli ymmärrettä- 
väksi. Toimiston päällikön pöytälaatikosta minä löysin vakoo- 
jien raportteja joidenkin Neuvostoliiton tehtaiden tilasta, leik- 
keitä neuvostoliittolaisista sanomalehdistä ja julisteen, jossa oli 
kuvattuna Puna-armeijan arvomerkit.” 

Valko-Suomesta löysivät itselleen suojapaikan kymmenet 
erilaiset vakooja- ja joukkoväkivaltaa lietsovat neuvostovastai- 
set organisaatiot. Tämän koplan tyypillinen edustaja on jouk- 
kio, joka on nimeltään "Akateeminen Karjalan Liitto”, Suomen 
pääesikunnan johtoporras, joka on asettanut tavoitteekseen 

**Suur-Suomen perustamisen aina Uralille saakka”. Näiden 
**'akateemikkojen” tosiasiallisia johtajia olivat suurimmat met- 
säteollisuuden harjoittajat ja paperitehtailijat, herrat Walden, 
paroni von Wrede ja muut heidän kaltaisensa, jotka olivat ai- 
kaisemmin venäläisiä kapitalisteja, Neuvostoliitosta vuonna 
1917 ulosheitettyjä. Menetettyään tehtaansa ja laitoksensa heis- 
tä tuli kiihkeitä valkosuomalaisten Neuvostoliittoa vastaan 
suunnattujen kampanjoiden kannattajia. 


Tällainen on Valko-Suomen johtajien olemus. 


Leningradin sotilaspiirin poliittinen hallinto, 1940 

